Hei! Tässä Sid Roth.
Tervetuloa maailmaan, joka on luonnollisesti yliluonnollinen.
Vieraani uskoi Messiaaseen. Hän jopa kohtasi Jeesuksen ja kävi taivaassa.
Yhtenä päivänä hän löysi itsensä ja monia muita kristittyjä helvetistä.
Hän tietää nyt helvetin salaliitosta. Seuraavassa saatte kuulla asian, -
jonka helvetti on tarkoituksella pitänyt sinulta salassa.
Se on helvetin varjelluin salaisuus, ja aion nyt räjäyttää sen esille.
Onko olemassa yliluonnollinen ulottuvuus?
Tuntematon maailma?
Voimmeko avata muinaisia yliluonnollisia salaisuuksia?
Voivatko unemme sisältää sanomia taivaasta?
Onko Jumala valmis tuomaan maailmaan parantumistsunamin?
Sid Roth on tutkinut yliluonnollista maailmaa jo yli 40 vuotta.
Liity Sidin seuraan Yliluonnollista-ohjelmaan.
Laurie Ditto, olet iloinen ihminen, -
mutta vuonna 2000 olit pohjalla. Miten paha tilanne oli?
Olin todella masentunut.
Olin monta kertaa suunnitellut tekeväni itsemurhan.
Elämäni ei tuntunut... Minulla oli sisäisiä haavoja ja kipua, -
hylkäämiskokemuksia. En osannut käsitellä niitä.
Ajattelin, että ainoa ratkaisu on tehdä kivusta loppu.
Sitten sait postissa mainoksen konferenssista -
toisessa osavaltiossa. IHOP-rukouskonferenssista.
Mikä sai sinut lähtemään sinne?
Postikortti ei päästänyt minua otteestaan.
Se aivan veti minua sinne. Kortin puolesta oli varmasti rukoiltu.
Minun oli pakko mennä sinne. Se muutti elämäni.
Menit sinne. Istuit rukoushuoneella. Mitä tapahtui?
Päästyäni sinne en tiennyt, mitä odottaa.
Ihmiset ylistivät Jumalaa eri tavoilla.
Kuulin Jumalan äänen. Hän kysyi, mitä tahdon.
Halusin tietää, onko kielilläpuhuminen todellista.
Sain lahjan. Rakastan kielilläpuhumista.
Aloit puhua kielillä siellä. - Niin. Rukoushuoneella.
Rukoiliko joku? - Ei. Pyysin Herraa näyttämään, onko se todellista.
Kielilläpuhumisen lisäksi sait jotain muutakin.
Palattuani tauolta takaisin rukoushuoneelle -
halusin pyytää Jumalalta vielä jotain muuta.
Minulla oli kolmen kohdan lista.
Halusin hirsimökin Yläjärveltä, nelivedon ja maailmanrauhan.
Laskeskelin, että jos olin jo käyttänyt kaikki toiveeni, -
luovun maailmanrauhasta. Joku muu voi pyytää sitä.
Samassa hetkessä Jeesus tuli ja vei minut taivaaseen. Se oli paras...
Minä vastustan! En ole ikinä käynyt taivaassa!
Kaikki vieraani käyvät taivaassa!
Sinä siis menit...
Niin menin. Hetkessä tiesin, että Ihminen Jeesus Kristus elää.
Hän seisoi edessäni. Hänet oli tehty valosta.
Hän halusi näyttää, kuka Hän todella on.
Hän sääti kirkkauttaan fantastisesti. Aivan kuin kytkimestä.
Se tuntui kirkkaammalta kuin aurinko. Minun piti sulkea silmäni.
Jeesus sääti valoa himmeämmälle, jotta voimme katsoa Häntä.
Uskon nyt, että voimme katsoa Häntä vain siinä määrin -
kuin rakastamme ja tottelemme Häntä.
Näit Jeesuksen tanssivan jonkun kanssa. Kerropa siitä.
Herra halusi minun katsovan Hänen sisälleen.
Hän pyysi, että annan Hänelle jotain. Epäröin antaa Hänelle kipuani.
En tiennyt, miten. Sanoin monta kertaa: "Ei."
Sanotaan, ettei Hänelle sanota "ei". Sanomme Hänelle "ei" koko ajan.
Hän on hyvin kärsivällinen.
Yhtäkkiä oli kuin olisin katsonut elokuvaa Hänen sisällään.
Siinä Jeesus tanssi morsiamen kanssa.
Hänellä oli erityinen tanssikuvio.
Kun morsian pyörähti, huomasin tulen Jeesuksen silmissä.
Hänellä on kaunis tuli rakastaan kohtaan.
Pimeys yritti hiipiä ja koskettaa tytön pukua.
Kun se lähestyi, Jeesuksen silmissä leimahti: "Et koske morsiameeni!"
Kun tyttö pyörähteli ja tanssi, minuun sattui.
Minua ei ollut ikinä rakastettu niin.
Tiesin, että jos olisi, elämäni olisi ehyt.
Jos joku rakastaisi minua niin... Ei vain joku, vaan ihmeellinen Jumala.
Kun katsoin nilkkoja, tajusin, että ne ovat minun. Minulla on kauniit nilkat.
Olit kateellinen naiselle, ja se olitkin sinä! - Niin olin!
Hän halusi sinun luopuvan jostain. - Aivan. Hän pyysi minulta jotain.
Sitten ymmärsin, että voin luottaa tähän mieheen.
Kun annoin kivun Jeesukselle, -
Hän painoi otsansa otsalleni.
Kysyin, mitä voisin tehdä. Hän sanoi: "Kerro minusta muille."
Kun näky loppui, olin vapautunut.
Poltin päivässä 3,5 askia tupakkaa. En enää tarvinnut masennuslääkkeitä.
Hän muutti minut täysin. En aiemmin ollut tällainen.
Olen nyt täyteen ladattu!
Vuonna 2008 Jumala vei sinut helvettiin.
Tämä on surullinen juttu. Hän näki siellä sukulaisiaan.
Hän näki siellä monia kristittyjä.
Tiedän, että sitä on vaikea uskoa, mutta ymmärrätte asian pian.
Yliluonnollista-ohjelma jatkuu pian.
Jumalan yliluonnollisuus ei tunne rajoja.
Nyt voit saada ihmeesi milloin ja missä tahansa.
ISN-verkosto on saatavana mobiililaitteelle ja älytelevisioon -
ilmaisen ISN-sovelluksen kautta.
Ihmeet, joita näytämme ohjelmassa, hämmästyttävät ihmisiä.
Nyt katsojat saavat saman kosketuksen Jumalalta. Sinäkin voit!
ISN tarjoaa ohjelmavirtaa 24/7 mobiililaitteelle tai älytelevisioon.
Voit katsella huippuopettajien erikoisjaksoja -
ja kymmeniä Yliluonnollista-jaksoja.
Lataa sovellus ilmaiseksi sovelluskaupasta.
TV-aikataulu sopi vanhemmilleni. ISN seuraa minun aikatauluani.
Valmistaudu läpimurtoosi, parantumiseesi ja ihmeeseesi.
Lataa ilmainen ISN-sovellus.
Yliluonnollista-ohjelma jatkuu.
Tiedäthän...
Olet IHOP-konferenssissa vuonna 2008.
Äkisti kesken rukouksen...
Milloin tajusit olevasi helvetissä?
Kerro, mitä tapahtui.
Se oli evankeliointikokous.
Ylistin takaosassa silmät kiinni.
Yhtäkkiä sali väreili kuumaa ilmaa. Avasin silmäni ja katselin.
Tajusin, että jotain oli tapahtumassa.
Salin etuosa avautui näin. Helvetti oli aivan edessäni.
Helvetistä lennähti käsivarsi, jossa ei ollut sormia.
Se tarttui henkeeni ja imaisi minut sisään.
Helvetin portit ovat paksut ja raskaat.
Kun ne läimähtivät kiinni, tiesin, missä olin.
Minulle sanottiin heti: -
Olet ikuisesti helvetissä anteeksiantamattomuuden takia.
Silloin koin pahinta katumusta, mitä ikinä voi kuvitella.
Sieltä ei ollut ulospääsyä. Tiesin sen. Ei ulospääsyä.
Kerropa minulle ja katsojille, millaisia huomioita teit.
Ensin tahdon sanoa, etten voi ikinä sortua -
liioitteluun kertoessani helvetistä.
Miksi ei voi sortua liioitteluun?
Se on pahempi kuin sanat voivat koskaan kuvata.
Pelkästään äärimmäinen kuumuus heti sinne saavuttuani -
sai ihoni tippumaan irti.
Ja ääni, joka lähti kirkuvista ihmisistä, -
puhkaisi tärykalvoni ja aiheutti valtavaa kipua sisälläni.
Tiesin, että sitä jatkuisi ikuisesti, eikä siitä ollut mitään ulospääsyä.
Luuni ja kehoni vääntyivät joka suuntaan samalla murtuen.
Tunsin, kuinka selkäni murtui.
Tunsitko helvetissä kipua? - Sietämätöntä kipua.
Siellä ei ole pisaraakaan helpotusta. Ei pisaraakaan vettä eikä valoa.
Et pääse ikinä kertomaan siitä kivusta toiselle ihmiselle.
Sinusta itse asiassa tulee synti.
Alat näyttää irvikuvalta.
Menetät ihmisen muodon.
Meidäthän on luotu Jumalan kuvaksi, mutta se muuttui siellä.
Se on hirvittävää. Hirvittävää.
En ikinä enää halua palata sinne.
Kuvittele, että yrität elää ilman Jumalan läsnäoloa.
En enää ikinä koskettaisi lapsenlapseni kasvoja.
Jopa riitely aviomiehen kanssa... Ei sillä, että se olisi kivaa.
Ei pystyisi pyytämään anteeksi tai korjaamaan asioita.
Kipu olisi loputonta. Se vain lisääntyi. Se vain pahenisi pahenemistaan.
Se ei loppuisi ikinä. Se oli pahinta.
Ei ollut toivoa, että se joskus helpottuisi.
Helvetissä olin täysin tietoinen niin kuin taivaassakin.
Muistin koko Matteuksen luvun 18.
Olen lukenut Raamatun kokonaan. Muistin joka ikisen jakeen.
Ne kävivät täydellisesti järkeen. Oli täysin oikein, että olin helvetissä.
Ja minusta tuli viha.
Vihasin, ja minä jatkoin vihaamista.
Siellä oli ihmisiä. Aivan samanlaisia kuin itsekin.
He uskoivat, että Jeesus on Herra Jumala, -
mutta he kieltäytyivät tottelemasta Häntä. He sanoivat: "Rakastan Sinua."
Mutta Raamattu sanoo: "Jos rakastat minua, ole minulle kuuliainen."
En ollut. En suostunut antamaan anteeksi.
Oli kauhea asia tietää, että taivaassa Jeesus oli ollut hyvin kärsivällinen.
Hän oli ollut valmis antamaan minulle anteeksi kaiken.
Ja minä pidin kiinni pikkurikkomuksista.
Täällä elämässä ne tuntuivat rikkoneen minut, -
mutta siihen nähden, mitä itse olin saanut anteeksi, ne olivat pieniä.
Miten pääsit pois helvetistä?
Yhtä nopeasti kuin sinne meninkin.
Samat ovet avautuivat, ja jokin tempaisi minut sieltä ulos.
Tulin takaisin saliin. Minä kiruin.
Kokousta vetänyt ystäväni tuli salin takaosaan, koska häiritsin kokousta.
Hän alkoi ravistella minua. - Tämä tapahtui IHOPissa.
Ystäväni Hal Linhardt on yleisössä. Hän ravisteli minua.
Hän kysyi: "Mikä hätänä?"
Vastasin: "Kävin helvetissä."
Siinä hetkessä kaikki muuttui.
Niin mullistavaa kuin olikin mennä taivaaseen ja tavata Jeesus, -
sitä ei voi verrata muutokseen, jonka koin käytyäni helvetissä.
Mainoskatkon jälkeen -
Laurie kertoo, mitkä ovat suurimmat valheet, joita kristityt uskovat, -
mikä johtaa siihen, etteivät he pääse taivaaseen.
Jatkamme pian.
Yliluonnollista-ohjelma jatkuu pian.
Elämä voi tuntua soljuvan ohi tasapaksussa arkirutiinissa.
Heräät, käyt suihkussa, pukeudut.
Huolehdit muiden hyvinvoinnista.
Menet töihin. Painat töitä kahdeksan tuntia.
Ehkä yhdeksän. Ehkä kymmenen.
Palaat kotiin, teet ruokaa, katsot televisiota ja menet nukkumaan.
Sama ennalta-arvattava kehä -
pyörii päivästä, kuukaudesta ja vuodesta toiseen.
Mietit, eikö elämässä ole muuta.
Totuus on, että muutos on mahdollinen.
Elämällä on suurempi tarkoitus, johon vain sinä pystyt.
Sinulle on jo ennen syntymääsi laadittu suunnitelma ja kartta.
Sinulle on luotu polku, jonka vain sinä kykenet kulkemaan.
Päivä päivältä, tunti tunnilta.
Jos valitset lähteä polulle, elämäsi tarkoitus avautuu.
Kutsu on jo esitetty. Otatko selville, mitä elämä haluaa tarjota?
Haluatko tietää, mitä varten sinut on luotu? Kaipaatko jotain enemmän?
Onko sinulla tarkoituksen löytämisen nälkä?
Tahdomme antaa sinulle kirjan osoittamaan tietä.
Lataa ilmaiseksi kirja "They Thought for Themselves" -
ruudulla näkyvästä osoitteesta.
Jumalan yliluonnollisuus ei tunne rajoja. Nyt voit saada varustusta -
ihmeisiin milloin ja missä tahansa.
ISN-verkosto on saatavana mobiililaitteelle ja älytelevisioon -
ilmaisen ISN-sovelluksen kautta.
Maailma ei tarvitse yhtä uutta kristillistä tv-kanavaa.
Se tarvitsee ohjelmia, jotka muuttavat elämää -
ja joista virtaa Jumalan läsnäolo.
Ihmisten pitää päästä niihin käsiksi, milloin ja missä ikinä he tarvitsevat.
ISN on läsnä, milloin ikinä sitä tarvitset.
Se tarjoaa ohjelmavirtaa 24/7 mobiililaitteelle tai älytelevisioon.
Voit katsoa ohjelmakirjastostamme kymmeniä Yliluonnollista-jaksoja -
ja muita ohjelmia. Lataa sovellus ilmaiseksi.
Jumala ei ole rajoitettu, ei myöskään pääsysi yliluonnolliseen.
Yliluonnollista-ohjelma jatkuu.
Hän oli hyvin traumatisoitunut, ymmärrettävästi.
Hän edelleen itkee kertoessaan kokemuksestaan.
Mutta mitä Jeesus sanoi sinulle siitä, -
miksi Hän vei sinut helvettiin?
Kun Herra puhui minulle ja paransi sitten sydämeni, -
Hän sanoi: "Vein sinut helvettiin, koska minä rakastan sinua."
Jos olisin kuollut ilman tätä kokemusta, olisin siellä tällä hetkellä.
Hän rakastaa minua. Hän on väkevä pelastamaan. Tämän se vaati.
Mikä mielestäsi -
on paholaisen suurin valhe maailmassa?
"Kerran pelastettu, aina pelastettu."
Kun tapaan ihmisiä, pidän sitä helvetin salaliittona.
Minusta se on suurin valhe.
Ajatus sen taustalla on: -
Annan elämäni Jeesukselle. Hän pyyhkii pois syntini.
Ei ole väliä, miten elän jatkossa. Voin...
Se on uudenlainen ilmestys armosta, mutta se ei perustu Raamattuun.
Entäpä eräs hyvin yleinen kristittyjen synti, -
johon itsekin olen syyllistynyt: juoruilu.
Se surettaa Jeesusta. Sen pitäisi surettaa meitäkin.
Miksi me sitten juoruilemme? Ellei syytä selvitä ja korjaa, se vain jatkuu.
Täytyy saada Jeesukselta ehjä identiteetti.
Juoruilu on oikeasti sitä, että me murhaamme toisen ihmisen maineen.
Se on erittäin vakava asia.
Olen tehnyt suolaliiton kieleni ja Pyhän Hengen kanssa, -
sillä se on ensimmäisiä syntejä, joihin olin syyllistynyt.
Luulemme, ettei se ole tärkeä. Tietysti on. Kaikki synnit ovat.
Ne tallennetaan.
Kerropa iltarutiinistasi ennen nukkumaanmenoa.
Ennen nukkumaanmenoa keskustelen Jeesuksen kanssa.
Sanon rakastavani Häntä ja kysyn, miten pärjäsin tänään.
Joskus Hän sanoo: "Laurie, teit näin ja sinun pitää korjata se."
Joskus taas: "Teet näin, mutta tahdon, ettet tee niin enää."
Näin Hän opettaa minua.
On olemassa ero epäkypsyyden ja kapinallisuuden välillä.
Jos olen kapinallinen, Hän käskee korjata asian.
Jos epäkypsä, Hän opettaa uuden tavan toimia.
Onko sinulla ja voiko minulla olla pelastusvarmuus?
Ehdottomasti. Jeesuksen Kristuksen veri pelastaa meidät.
Ehdottomasti.
Ja uudestisyntyneinä uskovina me olemme kuuliaisia Jeesukselle.
Olen aina elämäni aikana...
Teen usein parannusta.
Olen huomannut, että jos teen sen siinä hetkessä viipymättä, -
se on helpompaa kuin jos annan sen muhia.
Opetan parannuksentekoa neljässä osassa.
1. Myönnä Jumalalle, että se, mitä teet, on syntiä.
2. Sure niin kuin Jumala.
Ei riitä, että on pahoillaan. Se ei estä lankeamasta uudelleen.
Jumalan suru tekee kipeää.
3. Tunnustakaa toisillenne syntinne, että parantuisitte, sanoo Raamattu.
4. Etsi jotain tilalle, jotta et tekisi sitä enää ikinä.
Opetan näin ja autan ihmistä miettimään, -
mitä hän tarvitsee kohdassa 4 ettei enää tekisi syntiä Jumalaa vastaan.
Joskus korvaavia asioita tarvitaan useampi.
Jumala täyttää työn, koska Hän rakastaa meitä.
Parannus on ainoa otollinen uhri syntini edestä.
Johtaisitko meidät parannusrukoukseen?
Jeesus, minä rakastan Sinua.
Rakastan Sinua, Isä. Rakastan Sinua, Pyhä Henki.
Kiitos, että tulit maksamaan kalliin hinnan.
Sanot, että olemme sen arvoisia.
Arvollinen. Arvollinen olet Sinä, Jeesus.
Tulemme eteesi, Jumala, pyytäen: Tee meistä pyhiä.
Anna meille pyhyyden nälkä ja kaipuu.
Jumala, näytä meille todeksi syntimme.
Me tarvitsemme vapautta ja vapautumista paholaisen teistä.
Jos meissä jossakussa vaikuttaa helvetin salaliitto, vapauta meidät.
Jokainen syntini täytyy tuoda eteesi, ja niistä pitää tehdä parannus.
Jumala, pyhitä minut. Pyhyyden myötä läsnäolosi lisääntyy.
Anna minun levätä varmuudessa.
Käskit olemaan pyhä, niin kuin Isä taivaassa on pyhä.
Me haluamme sitä, Jumala.
Laske se, kiedo meidät siihen.
Tee meistä kokonaan Sinun. Emme halua peittää Sinulta mitään.
Kaikkiin pimeisiin kolkkiin meissä, Herra, anna valosi loistaa.
Me rakastamme Sinua, Jeesus.
Nimessäsi me uskomme, että Sinä muutat meitä. Halleluja, aamen.
Jos kannat kaunaa jollekulle, -
se ei ole tunne vaan valinta.
Se ei ole prosessi vaan valinta.
Joko seuraan Jumalaa tai en. Kyllä tai ei.
Päästä irti tuosta ihmisestä.
Sano: "Helvetti ei ole sen arvoinen, -
että haluaisin vaalia anteeksi- antamattomuutta sinua kohtaan."
Anteeksianto ei tarkoita, että pitää luottaa sinua vastaan rikkoneeseen.
Hänen täytyy ansaita luottamus.
Sen sijaan se tarkoittaa: "En koske tuohon syöpään!
En tahdo koskea siihen, sillä se erottaa minut Jumalasta.
Jumala, en tahdo, että mikään erottaa minua Sinusta."
Kun lähetyksemme loppuu, -
valitse antaa anteeksi -
sellaisille, jotka eivät ansaitse anteeksiantoa, koska...
Mitä Jeesus sanoi paluustaan?
Hän sanoi hiljattain: "Palaan paljon ennemmin kuin tajuatkaan."
Kuulitko? "Palaan ennemmin kuin tajuatkaan."
Monet katsojat kertovat kokeneensa ihmeitä ja parantumisia -
katsottuaan ohjelmaa.
Minut pahoinpideltiin helmikuussa. Sain aivotärähdyksen. Väsytti aina.
Tänään Sid ja vieras rukoilivat. Niskani parani.
Olen 19-vuotias. Tulin uskoon, kun olin 16. Ohjelmasi opastaa -
ja auttaa kasvamaan Jumalan Sanassa ja yliluonnollisuudessa.
Todistukset lisäävät uskoa ja intoa elää pyhästi ja vanhurskaasti.
Ilman ohjelmaa en olisi tässä.
Jos ohjelmamme on koskettanut sinua, -
kerro siitä meille osoitteessa www.sidroth.org/praise.
Ensi viikolla: -
Sain hiljattain unen, jossa minulle näytettiin Yhdysvaltojen historia, -
ei ihmisen vaan taivaan näkökulmasta.
Uskon, että jollain lailla koko elämäni on ollut valmistelua -
tämän unen saamiseen ja kertomiseen.
Uskon, että minulla on pääsy siihen ja että ilmestys avautuu pikkuhiljaa.
Liity seuraani Yliluonnollista- ohjelmassa Sidin kanssa ensi viikolla.
Suomennos: Marianne Tenetz